# Plán výchovného poradenstva

# na školský rok 2023/24 pre ZŠ v Huncovciach

H l a v n é  ú l o h y  a činnosť výchovného poradenstva v školskom roku 2023/24 sú určené Zákonom č. 245/ 2008 Z.z. o výchove a vzdelávaní /školský zákon/ a o zmene a doplnení niektorých zákonov z 22. mája 2008,§ 134 o výchovnom poradenstve a Vyhláškou MŠ SR zo dňa 6. augusta 2008, o školských zariadeniach výchovného poradenstva a prevencie, v súlade s Pedagogicko-organizačnými pokynmi MŠ SR na tento školský rok a s Dohovorom o právach dieťaťa. Úlohou výchovného poradenstva je vykonávanie poradenstva pri riešení osobnostných, vzdelávacích, profesionálnych a sociálnych potrieb detí a kariérového poradenstva. Výchovný poradca úzko spolupracuje s triednym učiteľom, so psychológom, školským špeciálnym pedagógom a odbornými zamestnancami poradenských zariadení. Osobitnú pozornosť venuje činnosti v oblasti profesijnej orientácie, príprave na voľbu povolania u žiakov profesijne nevyhranených, žiakom so ŠVVP.

## I. Profesijná orientácia

1. V súlade so Zákonom 245/ 2008 Z.z. o výchove a vzdelávaní /školský zákon/a doplnení niektorých zákonov z 22. mája 2008 vých. poradca vypracuje postup prijímacích pohovorov, stredné školy a plánované odbory na školský rok 2023/2024, termíny Testovania 9, ktoré zverejní na nástenke v 9.A, 8.A, 8.B a 8.C.

Termín: september 2023 Zodp.: VP

1. Zabezpečiť poradenskú, metodickú a informačnú pomoc žiakom a ich zákonným zástupcom o možnostiach štúdia v SŠ.

Termín: priebežne Zodp.: VP

1. Zabezpečiť zber informácií o záujme žiakov pre ŠVS a odoslanie prihlášok do stredných škôl v určených termínoch.

Termín: podľa harmonogramu ŠVS Zodp.: VP

1. VP spolupracuje s  Centrum poradenstva a prevencie
ako metodickým orgánom a sprostredkúva prepojenie školy s odbornými inštitúciami pri zabezpečovaní úloh výchovného poradenstva.

Termín: priebežne Zodp: VP

1. Podľa požiadaviek zákonných zástupcov sprostredkovať psychologické vyšetrenie žiakov 8. a 9. ročníkov k voľbe povolania v Centre špeciálno-pedagogického poradenstva.

Termín: priebežne Zodp.: VP,TU

1. Na evidenciu a spracovanie informácií využívať výpočtovú techniku a programy Proforient a ASc Agenda. Na informovanie žiakov zabezpečiť spoluprácu s vyučujúcimi informatiky, venovať priestor práci so stránkami ŠVS na internete .

Termín: priebežne Zodp.: VP, vyučujúci INF

1. Intenzívne spolupracuje s rodičmi končiacich žiakov, informuje ich o možnostiach štúdia v SOŠ, SOU. Promptne informuje o nových učebných odboroch. Pripravuje stretnutia s odbornými pracovníkmi SOŠ a SOU.

**Konzultačné hodiny pre žiakov a rodičov sú týždenne v stredu**.

Termín: priebežne Zodp.: VP

1. Priebežne venovať pozornosť profesijnej orientácií v triedach od 5. ročníka formou účasti na besedách v čase svojich konzultačných hodín.

Termín: priebežne Zodp. VP, TU

**II. Oblasť starostlivosti o talentovaných a nadaných žiakov a o žiakov**

**s výchovnými a vzdelávacími problémami**

1. S cieľom prevencie pred negatívnymi javmi venovať pozornosť práci s talentovanými žiakmi a viesť evidenciu o záujmoch a aktivitách žiakov, následne tieto úspechy evidovať v programe Proforient s dodatočnou prílohou diplomov k prihláške na SŠ.

Termín: priebežne Zodp.: VP,TU

1. Žiakom, ktorí sa hlásia na SŠ, kde sa konajú talentové skúšky, umožniť podľa požiadavky doučovanie z predmetov, z ktorých robia prijímacie pohovory.

Termín: október 2023 Zodp.: VP, vyučujúci výchov

1. Zabezpečiť priame vstupy výchovného poradcu do všetkých tried školy od 5. ročníka na základe vypracovaného harmonogramu

Termín: priebežne Zodp.: zástupkyňa 2. stupňa

## III. Materiálne a pracovné podmienky pre prácu výchovného poradcu

Výchovný poradca pracuje v kabinete a využíva počítač, tlačiareň a internet.

## H a r m o n o g r a m   ú l o h:

September:

* aktualizácia- doplnenie a spresnenie evidencie / databázy žiakov,
* štúdium a archivácia dokumentov,
* príprava nástenky k voľbe povolania- na nástenke zverejniť školy a odbory na školský rok 2023/2024 a plán naplnenosti škôl,
* zverejniť dôležité termíny- odovzdanie prihlášok, Testovanie 9, talentové a prijímacie skúšky,
* aktualizácia programu Proforient,
* aktualizácia číselníkov škôl a odborov,
* nadviazanie spolupráce s triednymi učiteľmi, psychológom a špeciálnym pedagógom, konzultácia plánu.

Október:

* aktualizácia nástenky VP- informácie o sieti stredných škôl, postup pri výbere škôl a vyplňovaní prihlášok,
* aktualizovať nástenky v 9.A,
* stiahnutie materiálov zo stránky [www.svsmi.sk](http://www.svsmi.sk) a dať na nástenku do tried a na nástenku vých. poradcu,
* beseda v 9. A - informácie o dôležitých termínoch, konzultačných hodinách, kontrola údajov žiakov,

November:

* informácie triednym učiteľom o štúdiu na bilingválnych gymnáziách a SŠ s talentovými odbormi pre žiakov 8.a 9.ročníka,
* zber podkladov pre Testovanie 9,

December:

* zmeny a opravy údajov v prihláškach na stredné školy,
* dni otvorených dverí v SŠ,

Január:

* zhromažďovanie prihlášok žiakov na bilingválne gymnáziá a SŠ s talentovými odbormi,
* aktualizácia údajov v Proforiente- polročné známky, školy a odbory, zber informácii pre ŠVS,
* aktualizácia nástenky,
* poradenská činnosť,
* simulácia poradia so žiakmi pomocou Proforientu.

Február:

* kompletizácia prihlášok,
* poradenská činnosť žiakom a rodičom pri rozhodovaní sa o výbere SŠ,
* ponuka učilíšť a odborov pre žiakov špeciálnych tried.

Marec:

* kompletizácia prihlášok na stredné školy,
* import anonymnej databázy pre simuláciu poradia,
* konzultácie so žiakmi a rodičmi,

Apríl:

* vyplňovaniu vstupných dokladov v 8.ročníku,
* evidencia prijatých žiakov na bilingválne gymnáziá a SŠ s talent. skúškami,

Máj:

* zhromažďovanie vstupných dokladov žiakov 8.ročníka, zadávanie údajov do počítača,
* evidencia žiakov prijatých na SŠ,
* príprava tabuliek.

Jún:

* evidencia rozmiestnenia žiakov prijatých na SŠ a na 8-ročné gymnáziá,
* výsledky súťaží a olympiád, evidencia práce s nadanými žiakmi,
* zaslanie vstupných dokladov žiakov 8.ročníka a záujmu o štúdium na SŠ,
* vypracovanie správy o činnosti za školský rok s umiestnením žiakov na stredných školách a učilištiach.

## Práca na úseku výchovy k voľbe povolania a profesionálnej orientácie žiakov

### 1. Spolupráca s triednymi učiteľmi, ostatnými vyučujúcimi a rodičmi:

* pri výchove žiakov k správnemu sebavedomiu a usmerňovaní k voľbe vhodného povolania,
* pri oboznamovaní sa žiakov s povolaniami od 5.ročníka,
* individuálnou poradenskou a konzultačnou činnosťou oboznamuje žiakov a rodičov s aktuálnymi zmenami v oblasti profesionálnej orientácie,
* realizácie pomáha pri rozhodovaní pri výbere vhodnej strednej školy,
* vedie evidenciu žiakov končiacich školskú dochádzku v ZŠ a spracúva podklady a prehľady o profesionálnej orientácii žiakov,
* poskytuje pravidelný servis informácií a zabezpečuje prenos informácií zo stretnutí výchovných poradcov, zo stredných škôl a rôznych inštitúcií,
* pripravuje podklady a realizuje kompletizáciu vstupných dokladov žiakov končiacich školskú dochádzku v ZŠ,
* zodpovedá za predloženie prihlášok riaditeľovi školy v súlade so záväznými a vyhláškami danými termínmi a sleduje ich včasné odoslanie na stredné školy,
* v prípade neprijatia žiaka na strednú školu pomáha pri reorientácii žiaka a zabezpečení odoslania novej prihlášky na školu, kde je možnosť prijatia,
* kompletizuje prehľady o umiestnení žiakov a na požiadanie riaditeľa školy o nich informuje pedagogickú radu a predkladá na príslušné orgány,
* za svoju prácu zodpovedá riaditeľovi školy.

## 2. Spolupráca so špecializačným tímom školy

### (školský psychológ a špeciálny pedagóg majú vlastné plány práce)

Výchovný poradca spolupracuje so špeciálnym pedagógom, sleduje spoluprácu s rodičmi, snaží sa o rozširovanie informovanosti rodičovskej verejnosti o možnostiach spolupráce s odbornými pracovníkmi. Prenáša všetky nové poznatky z danej problematiky do pedagogického zboru a medzi rodičov.

**Harmonogram zberu informácii k prijímaniu uchádzačov so základným vzdelaním na denné štúdium stredných škôl pre školský rok 2023/2024 je zverejnený na stránke** [**www.svsmi.sk**](http://www.svsmi.sk)**.**

 Výchovný poradca: Mgr. Pešta Marián

Huncovce 17.09.2023